NAVIKA

Cilj radionice: osvijestiti što su navike, te da postoje dobre i loše navike, pronaći rješenje za neku svoju lošu naviku i što učiniti da je se riješim

Vrijeme: 45 minuta

Uzrast: 3. i 4. razred

Dimenzije GOO:

1. Ljudsko - pravna dimenzija

-opisuje razred i školu kao zajednicu učenika, školskih djelatnika i roditelja, koja

djeluje po određenim pravilima kojima se štiti dobrobit svih

-uspoređuje svoja prava i prava drugih, prepoznaje situacije u kojima je ravnopravan

član razrednog odjela

-razumije i poštuje druge učenike te tako pridonosi razvoju razredne zajednice kao

cjeline

- pokazuje privrženost načelima dostojanstva svake osobe, ravnopravnosti, pravde i uključenosti svih

1. Društvena dimenzija

-razmatra prihvatljiva i neprihvatljiva ponašanja

-razlikuje poželjne od nepoželjnih oblika verbalne i neverbalne komunikacije u

razredu, školi

-poštuje i podupire druge učenike te tako pridonosi razvoju zajednice kao cjeline

- pretražuje i koristi više izvora informiranja o nekoj temi ili problemu

- analizira i izvodi zaključke poštujući mišljenja drugih

1. Međukulturna dimenzija

-shvaća da razlike obogaćuju razrednu zajednicu

-razumije i poštuje druge učenike te tako pridonosi razvoju razredne zajednice kao cjeline

-prepoznaje ponašanje koje je posljedica stereotipa i predrasuda

Potreban materijal: tri papira A₄, po jedan mali papir za svakog učenika, 1 velika kuverta

Provođenje radionice:

1. Učenike dijelim u tri skupine ali svi imaju isti zadatak – definirati pojam „navika“. Određujemo vrijeme od 5 minuta – predstavljanje definicija i određivanje zajedničke definicije – Što je navika
2. Nasumičnim odabirom skupine dobivaju zadatke :

A skupina – razgovara i zapisuje sve loše navike za koje su čuli, imaju li i te navike neke prednosti, što su im nedostaci

B skupina – razgovara i zapisuje sve dobre navike za koje su čuli, imaju li te navike neke nedostatke, koje su im prednosti

C skupina – zapisuje ideje kako bismo pomogli nekome tko ima lošu naviku, a želi je se riješiti

1. Svaka skupina izvjestit će ostale učenike o svom radu, a svi zajedno ćemo komentirati i iznositi svoje stavove
2. Svaki od učenika dobiva papir na kojem je napisano:

*Navika koju imam a želio / željela bih je izgubiti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Navika koju nemam, a želio / željela bih je imati \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Učenik tajno popunjava listić i ubacuje ga u veliku kuvertu.

Izvlači se jedan po jedan papir i olujom ideja učenici pokušavaju jedan drugome pomoći u rješavanju navika i stjecanju novih.

1. Zajednički dogovaramo rok do kada ćemo se potruditi ispuniti ono što je na listićima bilo napisano. ( vjerojatno će to biti krajem svibnja )

*Domaća zadaća : razgovarati s roditeljima o dobrim i lošim navikama, koje se njihove navike djeci sviđaju , a koju bi promijenili. Koje se dječje navike sviđaju roditeljima, a koju bi promijenili.*

 Autor radionice:

 Jadranka Cesarec